መጀመሪያ ላይ ስለተፈጸመው ጉዳይ አንስቶ መወያየት ሊከብዳችሁ ይችላል። ውሎ አድሮ ግን ስለሆነው ነገር በግልጽ መነጋገር ያስፈልጋችኋል። በውይይቱ ላይ ስለ እያንዳንዱ ዝርዝር ጉዳይ ማንሳት አትፈልጉ ይሆናል፤ ይሁን እንጂ ጉዳዩን ጨርሶ አለማንሳቱም የጥበብ እርምጃ አይደለም። ከላይ የተጠቀሰችው ጆዲ እንዲህ ብላለች፦ “መጀመሪያ ላይ ስለ ጉዳዩ ማውራት በጣም ይከብደኝና ያስጠላኝ ነበር። እጅግ የሚጸጽተኝ ነገር በመሆኑ ከናካቴው ልረሳው እፈልግ ነበር።” ይሁንና በዚህ ጉዳይ ላይ ግልጽ ውይይት አለማድረጋቸው ችግር አስከትሎባቸዋል። እንዴት? ስቲቭ እንዲህ ይላል፦ “ጆዲ ስለፈጸመችው ድርጊት ለማውራት ባለመፈለጓ ያደረብኝን ጥርጣሬ ማስወገድ አልቻልኩም ነበር።” ጆዲም ያን ጊዜ መለስ ብላ በማስታወስ “በጉዳዩ ላይ ከባለቤቴ ጋር አለመነጋገሬ ግንኙነታችን እንዳይስተካከል እንቅፋት ፈጥሮ ነበር” ብላለች።
